Uppskot til kunngerð um endurgjald fyri mista arbeiðsinntøku Heiti Uppskot til kunngerð um endurgjald fyri mista arbeiðsinntøku Frágreiðing Kunngerðin hevur heimild í § 25, stk. 7 í Løgtingslóg um almannatrygd og tænastur og fevnir um persónar, sum fáa endurgjald fyri mista arbeiðsinntøku orsakað av ansing av børnum við varandi sjúku ella breki. Nýggja kunngerðin er víðkað til eisini at fevna um ansing av persónum undir fólkapensjónsaldur, sum hava seinheilaskaða, og persónum sum eru doyggjandi (í heiminum). Kunngerðin verður ætlandi sett í gildi 1. januar 2021, og samstundis verður kunngerð nr. 94 frá 24. juni 2009 um endurgjald fyri mista arbeiðsinntøku sett úr gildi. Hoyringsfreistin er týsdagin 15. desember kl. 12.